Anexa nr. 2 la HCL nr. 



Criterii de etică și integritate pentru membrii Consiliului de Administrație al 
HORTICULTURA S.A. Timișoara

Membrii Consiliului de Administrație HORTICULTURA S.A. Timișoara se comportă cu integritate, onestitate și transparență în relațiile cu ceilalți și cu întreprinderea.
Criteriile de etică și integritate stabilite pentru persoanele responsabile de administrarea HORTICULTURA S.A. sunt inserate în mod obligatoriu în contractul de mandat al acestora, după cum urmează:
a) respectarea Codului de etică al întreprinderii publice Horticultura S.A., aplicabil nu numai angajaților acesteia, ci și membrilor consiliului de administrație;
b) obligația de a denunța conflictele de interese, definite conform legislației în vigoare și conform reglementărilor interne ale întreprinderii publice;
c) obligația de a trata informațiile confidențiale și sensibile cu discreția cuvenită și în conformitate cu mențiunile din contractul de mandat;
d) deținerea și menținerea unei reputații profesionale excelente;
e) suspendarea mandatului intervine în cazul începerii urmăririi penale pentru infracţiunile prevăzute la <LLNK 11990    31 11 212   6 41>art. 6 din Legea societăţilor nr. 31/1990, republicată, cu modificările şi completările ulterioare;
f) alte prevederi legale aplicabile.

